Cuneiform Tablet Kt 94/k 1135 (AKT 6a 243)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-lá-ḫi-im qí-bi-ma um-ma SIG₅-pí-a-šur-ma a ma-lá na-áš-pé-ra-tí-kà ša ta-dí-na-ni i-ša-ḫa-at a-ḫa-tí-kà ni-zi-iz-ma a-lam ni-im-ḫu-ur-ma i-na DUB ša a-lim{ki} ša ni-il₅-qé-ú DUMU.MÍ šál-ma-a-šur ra-bi₄-ṣa-am ta-ṣa-ba-at-ma lu KÙ.BABBAR lu ṭup-pu-ú lu ṭup-pu-um ša šál-ma-a-šur i dur₄-ḫu-mì-it ša ḫu-bu-ul en-um-a-šur ú a-lá-ḫi-im ša um-me-a-nu a-na i-li-a ip-qí-du-ni ma-lá DUB šu-a-tí ša šál-ma-a-šur ú-lá-pí-tù en-um-a-šur ú a-lá-ḫu-um KÙ.BABBAR i-ša-qú-lu-ma a-na ra-bi₄-ṣí-im i-du-nu-ma KÙ.BABBAR a-na a-lim{ki} i-lá-ak a-ma me-eḫ-ra-at DUB ša-ni-im ú i ma-aḫ-ri-a-ma a-ba-ba ra-bi₄-ṣa-am ni-iṣ-ba-da-kum ša i-na ba-ri-ku-nu i-qá-bi₄-ú um-ma šu-ut-ma KÙ.BABBAR lá-áš-qú-ul i-na ša-ḫa-at ra-bi-ṣí-im i-za-az-ma ša lá iš-qú-lu ú-ša-áš-qal ša ki-ma ku-a-tí ip-nu-ú-ni-ma um-ma šu-nu-ma a-wi-lu-um a-ḫu-kà KÙ.BABBAR a-na ig-ri ra-bi-ṣí-im šu-qú-ul a-dí-i a-wa-tum ku-a-tù-ni 0.33333 ma-na 5 GÍN KÙ.BABBAR i ra-mì-ni-a a ša ki-ma ku-a-tí ú ra-bi₄-ṣí-im áš-qú-ul a-ḫi a-ta 0.5 ma-na KÙ.BABBAR a pá-ni-a iš-tí ba-tí-qí-im pá-ni-e-ma šé-bi₄-lam ki-ma i ḫa-ḫi-im ú-nu-tí ú-ṣa-ni ḫa-ra-an sú-ki-nim